wickkiey/tamil-wikipedia-markdown huggingface dataset:
# மணி ஹெய்ஸ்ட்



**மணி ஹெய்ஸ்ட்** என்பது 2 மே 2017 ஆம் ஆண்டு முதல் ஒளிபரப்பான எசுப்பானிய நாட்டு குற்றவியல் கொள்ளை பரபரப்பூட்டும் தொலைக்காட்சி நாடகத் தொடர் ஆகும். இந்த தொடர் ஒவ்வொரு பருவத்திலும் கொள்ளை சம்பவத்தை அடிப்படையாகக் கொண்டு தயாரிக்கப்பட்டுள்ளது.  

இந்த தொடரின் முதல் இரண்டு பருவங்களும் எசுப்பானியா நாட்டில் யூரோ பணத்தை அச்சடிக்கும் இடத்தைச் சுற்றியும், அடுத்த இரு பாகங்கள் பேங்க் ஆஃப் ஸ்பெயின் என்கிற எசுப்பானிய நாட்டு அரசின் தங்கத்தை வைத்திருக்கும் வங்கி இடத்தை அச்சாணியாகக் கொண்டும் நான்காவது பருவம் எசுப்பானிய வங்கியில் மீட்கும் நடவடிக்கை குழுவில் உள்ள கர்பிணி காவல்துறை அதிகாரி அலீசியாவின் சில எதிர்பாரா நடவடிக்கை எப்படி அரசுக்கு நெருக்கடியாக மாறுகிறது போன்று கதைகள் உருவாக்கப்பட்டுள்ளது.  

இந்தத் தொடர் ஆரம்பத்தில் ஆன்டெனா 3 என்ற தொலைக்காட்சியில் 2 மே 2017 முதல் 23 நவம்பர் 2017 வரை 15 அத்தியாயங்களுடன் ஒளிபரப்பானது. அதை தொடர்ந்து உலகலவரீதியாக நெற்ஃபிளிக்சு என்ற ஓடிடி தளத்தில் 20 டிசம்பர் 2017 ஆம் ஆண்டு முதல் வெளியானது. இது நெற்ஃபிளிக்சு தளத்தில் அதிகம் பார்க்கப்பட்ட தொடர்களில் இதுவும் ஒன்றாகும்.  

## தொடரின் பருவங்கள்
| முதல் ஒளிபரப்பு | இறுதி ஒளிபரப்பு | தொலைக்காட்சி |  |
| --- | --- | --- | --- |
| **1** | 1 | 9 | ஆண்டெனா 3 |
| **2** | 6 |  |  |
| **3** | 2 | 8 | நெற்ஃபிளிக்சு |
| **4** | 8 |  |  |
| **5** | 5 |  |  |
# நம்ம ஊரு நல்ல ஊரு


**நம்ம ஊரு நல்ல ஊரு** (*Namma Ooru Nalla Ooru*) என்பது 1986 ஆம் ஆண்டு வெளியான இந்திய தமிழ் திரைப்படம் ஆகும். சி. இராமதாஸ், கே. எம். ரவி, கே. முத்துக்குமரன் ஆகியோர் தயாரித்த இப்படத்தை வி. அழகப்பாநத் இயக்கியுள்ளார். இப்படத்தில் ராமராஜன், ரேகா, ராஜீவ், சுலக்சனா ஆகியோர் நடித்துள்ளனர். இப்படத்திற்கு கங்கை அமரன் இசையமைத்துள்ளார். இந்த படம் பெருவெற்றிப் பெற்றது 100 நாட்கள் திரையரங்குகளில் ஓடியது.  

## நடிப்பு

- ராமராஜன் -ராமுவாக
- ரேகா -சீதாவாக
- ராஜீவ்
- சுலக்சனா
- எஸ். எஸ். சந்திரன்
- செந்தில்
- வினு சக்ரவர்த்தி
- கே. கே. சௌந்தர்
- இராஜவேலு -நீதியரசராக
- பசி நாராயணன்
- 'டைரக்டர்' தசரதன்
- எஸ். இராமசாமி
- மனோகரன்
- கோவை பாலு
- கருணாகரன்
- பாலாஜி
- வசந்தி
- காரை கே. பாலன்
- பேபி சாரதி
- சங்கர் கணேஷ் விருந்தினர் தோற்றம்

## இசை
இப்படத்திற்கு கங்கை அமரன் இசையமைத்துள்ளார்.  

- "சிங்கார காது"&nbsp;- மலேசியா வாசுதேவன், சித்ரா
- "ஓடம் எங்கே"&nbsp;- ம. சு. விசுவநாதன்
- "வேணாண்டா"&nbsp;- மலேசியா வாசுதேவன், எஸ். என். சுரேந்தர், தீபன் சக்ரவர்த்தி
- "பூத்தமல்லிகை"&nbsp;- எஸ். ஜானகி
- "மல்லிகை பூவு"&nbsp;- மலேசியா வாசுதேவன், எஸ். ஜானகி

## வரவேற்பு
*இந்தியன் எக்ஸ்பிரஸ் எழுதிய* திரைப்பட விமர்சனத்தில் திரைக்கதையை "அது பொதுவாக கொடூரமாக உள்ளது" என்று குறிப்பிட்டது.
# பூ பூவா பூத்திருக்கு


**பூ பூவா பூத்திருக்கு** (*Poo Poova Poothirukku*) என்பது 1987 ஆம் ஆண்டு வெளியான இந்தியத் தமிழ் திரைப்படம் ஆகும். வி. அழகப்பன் இயக்கிய இப்படத்தை காவேரி மனோகரன் தயாரித்துள்ளார். இந்தப் படத்தில் பிரபு, சரிதா, அமலா ஆகியோர் நடித்துள்ளனர். இது 18 செப்டம்பர் 1987 அன்று வெளியானது.  

## கதை
ராமுவும் ( பிரபு ), ஜானகியும் ( சரிதா ) திருமணமான தம்பதியர். இவர்களுக்கு இரண்டு குழந்தைகள் உள்ளனர். என்றாலும், ராமு தன் மனைவிக்குத் தெரியாமல் அந்தமானில் மேரியுடன் ( அமலா ) இரகசிய உறவு கொண்டிருக்கிறார். மேலும் அவர்களுக்கு கண்ணன் என்ற மகன் பிறக்கிறான். சில ஆண்டுகளுக்குப் பிறகு மகிழுந்து விபத்தில் மேரி இறந்துவிடுகிறார். இதனால் ராமு தன் மனைவியிடம் உண்மையைக் கூறுகிறார். மீதமுள்ள படமானது இதன் பின்விளைவுகளைப் பற்றியதாக உள்ளது.  

## தயாரிப்பு
*பூ பூவா பூத்திருக்கு* படத்தை வி. அழகப்பன் திரைக்கதை எழுதி, இயக்கினார். இப்படத்தை காவேரி மனோகரன் *மை புரொடக்‌ஷன்ஸ்* என்ற பதாகையின் கீழ் தயாரித்தார். கே. பி தயாளன் ஒளிப்பதிவு செய்ய, வி. ராஜகோபால் படத் தொகுப்பை செய்தார்.  

## இசை
டி. ராஜேந்தர் இப்படத்திற்கான பாடல் வரிகளை எழுதி, இசையமைத்தார்.  

## வெளியீடும் வரவேற்பும்
*பூ பூவா பூத்திருக்கு* படம் 1989 செப்டம்பர் 18 அன்று வெளியானது. *தி இந்தியன் எக்ஸ்பிரஸின்* என். கிருஷ்ணசாமி எழுதிய விமர்சனத்தில் திரைப்படத்தை "ஓரளவு இழுபறி" என்று குறிப்பிட்டார். மேலும் *மேன், உமன், சைல்ட்* (1983) படத்துடன் இந்த படத்திற்கு உள்ள ஒற்றுமையைக் குறிப்பிட்டார், ஆனால் பிரபு, சரிதா, குழந்தை நட்சத்திரத்தின் நடிப்பைப் பாராட்டினார்.
# சாஜி செரியன்



**சாஜி செரியன்** (*Saji Cheriyan*) ஓர் இந்திய அரசியல்வாதி ஆவார். இவர் கேரள அரசில் மீன்வளத்துறை, துறைமுகப் பொறியியல், மீன்வள பல்கலைக்கழகம், கலாச்சாரம், கேரள மாநில திரைப்பட மேம்பாட்டுக் கழகம், கேரள மாநில சாலசித்ரா அகாதமி, கேரள மாநில கலாச்சார ஆர்வலர்கள் நல நிதி வாரியம், இளைஞர் விவகாரம் போன்றதுறைகளின் அமைச்சராக பணியாற்றுகிறார். கேரள சட்டமன்றத்தில் செங்கன்னூர் சட்டமன்றத் தொகுதியைப் பிரதிநிதித்துவப்படுத்துகிறார்.  

## தனிப்பட்ட வாழ்க்கை
சாஜி செரியன் ஆலப்புழா மாவட்டம் கொழுவளூரில் மே 28, 1965 இல் பிறந்தார். இவர் மாவேலிக்கரை பிஷப் மூர் கல்லூரியில் இளங்கலை பட்டம் பெற்றார். இவர், கிறிஸ்டினா என்பவரை மணந்தார். இவர்களுக்கு மூன்று பெண் குழந்தைகள் உள்ளனர்.  

## அரசியல் வாழ்க்கை
இவர், இந்தியப் பொதுவுடைமைக் கட்சியின் (மார்க்சிசம்) மாணவர் குழுவான இந்திய மாணவர் சங்கம் மூலம் அரசியலில் நுழைந்தார். இதில் இவர் ஒரு முறை ஆலப்புழா மாவட்டச் செயலாளராகவும் பின்னர் தலைவராகவும் இருந்தார். பின்னர், இந்தியப் பொதுவுடைமைக் கட்சியின் (மார்க்சிசம் இளைஞர் பிரிவான இந்திய ஜனநாயக வாலிபர் சங்கத்தின் மாவட்டத் தலைவரானார். 1995இல் மாவட்டப் பேரூராட்சித் தேர்தலில் முளகுழாப் பகுதியைப் பிரதிநிதித்துவப்படுத்தினார். மேலும், உள்ளாட்சி அமைப்பில் வளர்ச்சி நிலைக்குழுவின் தலைவரானார். 2001இல் இந்தியப் பொதுவுடைமைக் கட்சியின் (மார்க்சிஸ்ட்) செங்கன்னூர் பகுதிச் செயலாளராக தேர்ந்தெடுக்கப்பட்டார். இந்தியப் பொதுவுடைமைக் கட்சியின் (மார்க்சிசம்) பகுதிக் குழுவின் செயலாளர், ஆலப்புழா மாவட்ட பேரூராட்சி உறுப்பினர், கேரள பல்கலைக்கழக ஆட்சிமன்றக் குழு உறுப்பினர், இந்திய தொழிற் சங்க மையத்தின் மாவட்டத் தலைவர் போன்ற பதவிகளையும் இவர் வகித்துள்ளார்.  

2006இல் செங்கன்னூர் தொகுதியிலிருந்து கேரள சட்டமன்றத்திற்கு போட்டியிட்ட இவர் இந்திய தேசிய காங்கிரசின் பி.சி. விஷ்ணுநாத்திடம் 5321 வாக்குகள் வித்தியாசத்தில் தோற்றார். பின்னர், கே. கே. ராமச்சந்திரன் நாயரின் மறைவால் 28 மே 2018 அன்று நடந்த இடைத்தேர்தலில் இவர் செங்கன்னூர் தொகுதியிலிருந்து கேரள சட்டமன்றத்திற்குத் தேர்ந்தெடுக்கப்பட்டார். இவர் இந்திய தேசிய காங்கிரசின் டி. விஜயகுமார் என்பவரைவிட 20956 வாக்குகள் அதிகம் பெற்று வெற்றி பெற்றார். செங்கன்னூரில் நடந்த சட்டமன்றத் தேர்தலில் இடதுசாரி ஜனநாயக முன்னணி வேட்பாளாக இவர் ஓர் சிறந்த வெற்றி விகிதத்தைப் பதிவு செய்துள்ளார்.  

17 ஆகஸ்ட் 2018 அன்று, இவரது சர்ச்சைக்குரிய முகநூல் பதிவு சமூக ஊடகங்களில் பரவியது. 2018 ஆம் ஆண்டு கேரள வெள்ளத்தின் போது மிகவும் ஆபத்தான மண்டலமாக இருந்த தனது தொகுதி குறித்து, தனது உதவியற்ற தன்மையையும், மத்திய அரசிடம் கோரிக்கையையும் குறிப்பிட்டிருந்தார். அதன் பின், செங்கன்னூரை காப்பாற்றுவதற்காக நடவடிக்கைகள் எடுக்கப்பட்டன.  

2021இல் நடந்த சட்டமன்றத் தேர்தலில், செங்கன்னூர் சட்டமன்றத் தொகுதியிலிருந்து இருந்து இவர் தனக்கு அடுத்த வந்த இந்திய தேசிய காங்கிரசு போட்டியாளரான எம். முரளியை 30000 வாக்குகள் வித்தியாசத்தில் தோற்கடித்து பிணறாயி விஜயன் அரசில் மீண்டும் மீன்வளத்துறை, துறைமுகப் பொறியியல் கலாச்சார விவகாரங்களுக்கான அமைச்சராக பொறுப்பேற்றார்.
# படாளம்

**படாளம்** (**Padalam**), தமிழ்நாட்டின் காஞ்சிபுரம் மாவட்டம், மதுராந்தகம் வட்டம், மதுராந்தகம் ஊராட்சி ஒன்றியம், படாளம் ஊராட்சியில் அமைந்த சிற்றூர் ஆகும். திருச்சி - சென்னை செல்லும் தேசிய நெடுஞ்சாலை 45 அருகில் படாளம் சிற்றூர் அமைந்துள்ளது. இதன் மக்கள் தொகை 2,238 ஆகும்.  

இதன் வடக்கில் அமைந்த பெரிய நகரம் செங்கல்பட்டு 16 கிலோ மீட்டர் தொலைவிலும், இதன் தெற்கில் மதுராந்தகம் 12 கிலோ மீட்டர் தொலைவிலும் உள்ளது. இதன் வடக்கே தாம்பரம் 50 கிலோ மீட்டர் தொலைவில் உள்ளது. படாளம் சிற்றூரைச் சுற்றி வையாவூர், பழையனூர், லஷ்மிநாராயணபுரம் மற்றும் ஜானகிபுரம் போன்ற சிற்றூர்கள் உள்ளது.
# நீலகிரி மாவட்டத்திலுள்ள கல்வி நிலையங்கள்


**நீலகிரி மாவட்டத்திலுள்ள கல்வி நிலையங்கள்** என்பது இந்தியாவின் தமிழ்நாட்டில் நீலகிரி மாவட்டத்தில் செயற்பட்டுவரும் கல்லூரிகள், பள்ளிகள் உள்ளிட்ட கல்வி நிறுவனங்களின் பட்டியலாகும்.  

## கல்லூரிகள்
### கலை அறிவியல் கல்லூரிகள்
- அரசினர் கலைக்கல்லூரி, உதகமண்டலம்
- தமிழ்நாடு மாநில கிராமப்புற சமூகக் கல்லூரி -கூடலூர்
- டிபி லேப்ஸ் (டிபி ஸ்கூல் ஆஃப் பேங்கிங் மற்றும் டிஎன்பிஎஸ்சி), கூடலூர்
- எமரால்ட் ஹைட்ஸ் மகளிர் கல்லூரி
- பாரதியார் பல்கலைக்கழகம் கலை மற்றும் அறிவியல் கல்லூரி
- பிராவிடன்ஸ் மகளிர் கல்லூரி, குன்னூர்
- கே.பி.எஸ். கலை அறிவியல் கல்லூரி, கோத்தகிரி
- சுவர்னா இன்டர்நேஷனல் இன்ஸ்டிடியூட் ஆப் மேனேஜ்மென்ட் ஸ்டடீஸ்
- பழங்குடி ஆராய்ச்சி மையம் (தமிழ் பல்கலைக்கழகம்)
### பொறியியல் கல்லூரிகள்
- சி. எஸ். ஐ. பொறியியல் கல்லூரி கேத்தி
### கட்டிடக்கலை கல்லூரிகள்
- மெக்கன் ஊட்டி ஸ்கூல் ஆஃப் ஆர்கிடெக்சர்
### மருந்தியல் கல்லூரிகள்
- ஜே.எஸ்.எஸ். மருந்தியல் கல்லூரி
- ஜே.எஸ்.எஸ். இயற்கை மருத்துவம் மற்றும் யோக அறிவியல் நிறுவனம்

### ஆசிரியர் பயிற்சி கல்லூரிகள்
- பெத்லகேம் ஆசிரியர் பயிற்சி நிறுவனங்கள்
- மாவட்ட கல்வி பயிற்சி நிறுவனம் (DIET)
- ஆக்ஸ்போர்டு ஆசிரியர் பயிற்சி நிறுவனம்,

### பாலிடெக்னிக் கல்லூரிகள்
- அரசு பாலிடெக்னிக் கல்லூரி
- செயின்ட் ஜோசப்ஸ் தொழிற்பள்ளி, ஊட்டி
- என் பி ஏ செண்டனரி பாலிடெக்னிக், கோத்தகிரி
- சேக்ரட் ஹார்ட் தொழில்நுட்ப நிறுவனம்

### உணவக மேலாண்மையியல் கல்லூரிகள்
- அன்னை மாதம்மாள் உணவக மேலாண்மையியல் கல்லூரி, உதகை
- ரிகா உணவக மேலாண்மையியல் கல்லூரி, உதகை
- மெரிட் சுவிஸ் ஏசியன் உணவக மேலாண்மையியல் பள்ளி, உதகை
- மோனார்க் இன்டர்நேஷனல் காலேஜ் ஆஃப் ஹோட்டல் மேனேஜ்மென்ட்

### தொழில்துறை பயிற்சி நிறுவனங்கள்
- அரசு தொழில்துறை பயிற்சி நிறுவனம், குன்னூர்
- எம் ஆர் எஸ் தொழில்நுட்ப நிறுவனம், குன்னூர்
- எம் ஆர் எஸ் தொழில்நுட்ப நிறுவனம், குன்னூர்
- ஊரக வளர்ச்சி நிறுவனம், கூடலூர்
- தோட்டத் தொழிலாளர்கள் தொழில்துறை (ஐடிஐ)
- பார்வையற்றோருக்கான தொழில் பயிற்சி மையம், கோத்தகிரி
# தோகா ஒப்பந்தம், 2020



**தோகா ஒப்பந்தம்** (2020) (**Doha Agreement (2020)**, இதனை ஆப்கானித்தானில் அமைதியை ஏற்படுத்துவதற்கான ஒப்பந்தம் என்றும் அழைப்பர். இது ஐக்கிய அமெரிக்க நாடு மற்றும் தாலிபான்களுக்கும் இடையே கத்தார் நாட்டின் தலைநகரான தோகாவில் 29 பிப்ரவரி 2020 அன்று செய்து கொள்ளப்பட்ட ஒப்பந்தம் ஆகும். இந்த ஒப்பந்தத்தில் ஆப்கானித்தான் அதிபர் அஷ்ரப் கனியின் பிரதிநிதிகள் கலந்து கொள்ளவில்லை. இந்த ஒப்பந்தத்தில் அமெரிக்காவின் பிரதிநிதி சல்மாய் கலீல்சாத் மற்றும் தாலிபான் பிரதிநிதி அப்துல் கனி பராதர் கையெழுத்திட்டனர். இந்த ஒப்பந்தப்படி, ஆப்கானித்தானில் உள்ள அமெரிக்கப் படைகளை 14 மாதங்களுக்குள் (31 ஆகஸ்டு 2021) விலக்கப்படும் என்றும், அதுவரை தாலிபான்கள் மற்றும் அல்-கொய்தா படைகள் அமெரிக்கப்படைகளை தாக்குவதில்லை என உடன்பாடு ஏற்பட்டது. இந்த ஒப்பந்தத்தை சீனா, ருசியா, பாகிஸ்தான் மற்றும் ஐக்கிய நாடுகள் பாதுகாப்பு அவை வரவேற்றது.  

## ஒப்பந்தத்திற்கு பிந்தைய மாற்றங்கள்
சூலை 2020-இல் ஆப்கானித்தானில் அமெரிக்கப் படைகளின் அளவு 13,000 முதல் 8,600 வரை குறைத்துக் கொள்ளப்பட்டது. மேலும் ஐந்து இராணுவ தளங்களிலிருந்து அமெரிக்கப்படைகள் திரும்பப் பெற்றது. 11 செப்டம்பர் 2021 தேதிக்குள் அனைத்து அமெரிகக மற்றும் நோட்டோ படைகள் ஆப்கானித்தானிலிருந்து வெளியேறும் என அமெரிக்க அதிபர் ஜோ பைடன் என 13 ஏப்ரல் 2021 அன்று அறிவித்தார். ஒப்பந்த நாளுக்குள் அமெரிக்கப் படைகள் ஆப்கானிலிருந்து வெளியேறுவதற்குள், ஒப்பந்தத்தை மீறி 15 ஆகஸ்ட் 2021 அன்று தாலிபான் படைகள் காபூலைக் கைப்பற்றியது. இருப்பினும் காபூல் பன்னாட்டு வானூர்தி நிலையம் மட்டும் அமெரிக்கப் படைகள் கைகளில் உள்ளது.  

## இதனையும் காண்க
- காபூலின் வீழ்ச்சி, 2021
# சவுதி உறுப்பு மாற்று அறுவை சிகிச்சை மையம்


**சவுதி உறுப்பு மாற்று அறுவை சிகிச்சை மையம்** (*Saudi Center for Organ Transplantation*) உடல் உறுப்புகள் மாற்று சிகிச்சைக்காக சவூதி அரேபியாவில் நிறுவப்பட்டுள்ள ஒரு சிகிச்சை மையமாகும். முன்னதாக 1993 ஆம் ஆண்டு மறுபெயரிடப்படும் வரை இது சவுதி தேசிய சிறுநீரக அறக்கட்டளை (சவுதி) என்ற பெயரால் அழைக்கப்பட்டது. சிறுநீரக மாற்று சிகிச்சைகள் மட்டுமே மேற்கொள்ளப்பட்டு வந்த இங்கு பெயர் மாற்றத்திற்குப் பின்னர் மற்ற உடல் உறுப்பு மாற்று சிகிச்சைகளும் தொடங்கப்பட்டன. கற்பித்தல், ஒதுக்கீடு, ஒருங்கிணைப்பு மற்றும் கொள்முதல் உட்பட மாற்று சிகிச்சையின் அனைத்து அம்சங்களிலும் உறுப்பு மாற்று அறுவை சிகிச்சைக்கான சவுதி மையம் முக்கியப் பங்கு வகிக்கிறது. பைசல் சாகீன் இந்நிறுவனத்தின் பொது இயக்குநராக பொறுப்பு வகிக்கிறார்.
# உறங்காத நினைவுகள்



**உறங்காத நினைவுகள்** (Urangatha Ninaivugal) ஒரு 1983 ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படத்தை ஆர். பாஸ்கரன் இயக்கியுள்ளார். இந்த படத்தில் சிவகுமார், மேனகா, ராதிகா மற்றும் ராஜீவ் ஆகியோர் நடித்துள்ளனர்.  
## நடிகர்கள்
- சிவகுமார்
- மேனகா
- ராதிகா
- ராஜீவ்
- சத்யராஜ்

## பாடல்கள்
இத்திரைப்படத்திற்கு இளையராஜா இசையமைத்தார். " நறுமண மலர்களின் " பாடல் வகதீஸ்வரி ராகத்தில் அமைக்கப்பட்டுள்ளது. அனைத்துப் பாடல்களையும் எம். ஜி. வல்லபன் இயற்றியுள்ளார்.  

| **எண்.** | **பாடல்** | **பாடகர்கள்** | **வரிகள்** |
| --- | --- | --- | --- |
| 1 | அர்த்த ராத்திரி | பி. சுசீலா | எம். ஜி. வல்லபன் |
| 2 | மௌனமே நெஞ்சில் I | கே. ஜே. யேசுதாஸ் |  |
| 3 | மௌனமே நெஞ்சில் II | இளையராஜா, கே. ஜே. யேசுதாஸ் |  |
| 4 | நறுமண மலர்களின் | எஸ். ஜானகி |  |
| 5 | பாடு பாட்டு | எஸ். ஜானகி, தீபன் சக்ரவர்த்தி, மலேசியா வாசுதேவன் |  |
# செயற்கை நுரையீரல்

**செயற்கை நுரையீரல்** (A**rtificial lung)** இரத்தத்தின் ஆக்சிசனேற்றத்தையும், இரத்தத்திலிருந்து கார்பனீராக்சைடை அகற்றுவதையும் வழங்குகின்ற ஒரு செயற்கை உறுப்பாகும். இது இயற்கையான உயிரியல் நுரையீரலின் சில செயல்பாடுகளை எடுத்துக்கொள்ளும் நோக்கம் கொண்டது. இதய-நுரையீரல் இயந்திரத்திலிருந்து இது வேறுபட்டதாகும். இவ்வியந்திரம் வெளிப்புறமிருந்து செயல்படுகிறது. நுரையீரலின் செயல்பாடுகளை தற்காலிக அடிப்படையில் அல்லாமல் நீண்ட காலத்திற்கு மேற்கொள்ள வடிவமைக்கப்படுகிறது.  

இதய-நுரையீரல் இயந்திரம் **செயற்கை நுரையீரல்** சாதனங்களின் வடிவமைப்பை ஊக்குவித்தது. நவீன செயற்கை நுரையீரல்கள் நோயாளியின் புற அதிர்ச்சியைக் குறைக்க உகந்ததாக உள்ளன. வளர்ச்சி மேலும் தொடர்ந்து உடலுக்கு வெளியே சவ்வு ஆக்சிசனேற்றம் என்ற நிலையை எட்டியது. உடலுக்கு வெளியே இரத்தம் இதய-நுரையீரல் இயந்திரத்திற்கு செலுத்தப்பட்டு கார்பனீராக்சைடை நீக்கி, உடலில் உள்ள திசுக்களுக்கு ஆக்சிசன்  நிரப்பப்பட்ட இரத்தத்தை மீண்டும் அனுப்புவது இத்தொழில் நுட்பமாகும். நன்கொடையாளர் நுரையீரல் கிடைக்கும் வரை காத்திருக்கும் நோயாளிகளின் நுரையீரல் மாற்று அறுவை சிகிச்சைக்கு இம்முறை பாலமாகப் பயன்படுத்தப்பட்டது. இயந்திர சுவாசமுறை கூட இதற்காக பயன்படுத்தப்பட்டது. நீண்ட காலத்திற்கு இயந்திர சுவாசம் பயன்படுத்தினால் நோயாளியின் நுரையீரல் சேதப்படும். இந்த இரண்டு சிகிச்சைகளும் விலை உயர்ந்தவை மற்றும் மோசமான வாழ்க்கைத் தரத்துடன் தொடர்புடையவையாகும். மேலும் இந்த நுட்பங்கள் வேலை செய்வதற்கு தேவையான இரத்த சுற்றுகளும் சிக்கலானவையாகும். .  

புற உடல் சவ்வு ஆக்சிசனேற்ற அமைப்பை எளிதாக்குவது மற்றும் நுரையீரல் சிற்றறைகளின் செயல்பாட்டை தூண்ட 380 மைக்ரான் அகல வெற்று இழைகளைப் பயன்படுத்தும் சாதனங்கள் உருவாக்கியது உள்ளிட்டவை சமீபத்திய முன்னேற்றங்களாகும். பல ஆய்வுக் குழுக்கள், குறிப்பாக, பிட்சுபர்க் பல்கலைக்கழகம், மிச்சிகன் பல்கலைக்கழகம், மேரிலாந்து பல்கலைக்கழகம் மற்றும் பாசுட்டன் சார்ந்த ஆய்வுக் குழுக்கள் நோயாளிகளுக்கு நுரையீரல் மாற்று அறுவை சிகிச்சை செய்ய செயற்கை நுரையீரல் சாதனங்களை உருவாக்கி வருகின்றன.
# ராமேசியம் மன்னர்கள் பட்டியல்

**ராமேசியம் மன்னர்கள் பட்டியல்**, பண்டைய எகிப்தின் புது இராச்சியத்தை ஆண்ட 19-ஆம் வம்சத்தின் மூன்றாம் பார்வோன் இரண்டாம் ராமேசேசின் நினைவுக் கோயிலின் சுவரில் குறுங்கல்வெட்டுகளில் எகிப்தின் 18-ஆம் வம்சம் மற்றும் 19-ஆம் வம்ச மன்னர்களின் பெயர்ப் பட்டியல் மட்டுமே செதுக்கப்பட்டுள்ளது.  

இந்த மன்னர்களின் பட்டியலை முதலில் கண்டறிந்து 1845-ஆம் ஆண்டில் வெளியிட்டவர் ஜீன்-பிராகோய்ஸ் சாம்போலியன் ஆவார். பின்னர் 1849-ம் ஆண்டில் இந்த மன்னர்களின் பட்டியலை மறுசீரமைத்தவர் கார்ல் ரிச்சர்டு லெப்சியஸ் ஆவார்.  

இப்பட்டியலில் 19 குறுங்கல்வெட்டுகளில் 14 பார்வோன்களின் பெயர்கள் மட்டும் பொறிக்கப்பட்டுள்ளது. இப்பட்டியலில் அமர்னா நகரத்தை தலைநகராகக் கொண்டு ஆண்ட மன்னர்களின் பட்டியல் விடுபட்டுள்ளது.  

நினைவுக் கோயில் சுவரில் ராமேசியம் மன்னர்கள் பட்டியல்]]  
## பட்டியலில் உள்ள மன்னர்கள் பெயர்
ராமேசியம் நினைவுக் கோயில் சுவரில் இரண்டு வரிசையில் 14 குறுங்கல்வெட்டுகளில் 14 பார்வோன்களின் பெயர் செதுக்கப்பட்டுள்ளது. மேல் வரிசையில் 5 பார்வோன்களின் பெயரும், கீழ் வரிசையில் 9 பார்வோன்களின் பெயரும் செதுக்கப்பட்டுள்ளது. இச்சுவரில் இரண்டு காட்சிகள் உள்ளது. இடப்புற காட்சியில் 14 பார்வோன்களின் சிலைகளை ஊர்வலமாக எடுத்துச் செல்வது போன்றும், வலதுபுறத்தில் 5 பார்வோன்களின் சிலைகளை ஊர்வலத்தில் எடுத்துச் செல்வது போன்று சித்திரம் வரையப்பட்டுள்ளது.  

| மன்னர் | வரிசை எண் | குறுங்கல்வெட்டில் அரியணைப் பெயர் |  |  |  |
| --- | --- | --- | --- | --- | --- |
| 1 | முதலாம் தூத்மோஸ் | ஆக்கேபெர்கரே | 15 | ஹொரெம்ஹெப் | ஜெசேர்கெபெருரேரே-செதெபென்ரே |
| 2 | முதலாம் அமென்கோதேப் | ஜேசேர்கரே | 16 | மூன்றாம் அமென்கோதேப் | நெப்மாத்திரி |
| 3 | முதலாம் அக்மோஸ் | நெப்பெடையர் | 17 | நான்காம் தூத்மோஸ் | மென்கெபெருரே |
| 4 | இரண்டாம் மெண்டுகொதேப் | நெப்ஹெபேப்திரி | 18 | இரண்டாம் அமென்கோதேப் | ஆக்ஹெபெருரே |
| 5 | மெனஸ் | மெனி | 19 | மூன்றாம் தூத்மோஸ் | மெகெபெர்ரே |
| 6 | இரண்டாம் ராமேசஸ் | உசர்மாத்திரி-செதெபென்ரே |  |  |  |
| 7 | முதலாம் சேத்தி | மென்மாத்திரி |  |  |  |
| 8 | முதலாம் ராமேசஸ் | மென்பெத்தியரே |  |  |  |
| 9 | ஹொரெம்ஹெப் | ஜேசெர்கெபெருரெ-செதெப்பனரே |  |  |  |
| 10 | மூன்றாம் அமென்கோதேப் | நெப்மாத்திரி |  |  |  |
| 11 | நான்காம் தூத்மோஸ் | மென்கெபெருரே |  |  |  |
| 12 | இரண்டாம் அமென்கோதேப் | ஆக்கேபெருரே |  |  |  |
| 13 | மூன்றாம் தூத்மோஸ் | மென்கெபெர்ரே |  |  |  |
| 14 | இரண்டாம் தூத்மோஸ் | ஆக்கெபெரேன்ரே | } |  |  |

இதனுடன் மூன்றாம் ராமேசேசின் மெடிநெத் அபு மன்ன்னர்கள் பட்டியலை ஒப்பிடும் போது வடிவத்தில் ஒன்றாக உள்ளது.  

## இதனையும் காண்க
- பலெர்மோ மன்னர்கள் பட்டியல்
- துரின் மன்னர்கள் பட்டியல்
- அபிதோஸ் மன்னர்கள் பட்டியல்
- கர்னாக் மன்னர்கள் பட்டியல்
- மெடிநெத் அபு மன்னர்கள் பட்டியல்
- பண்டைய எகிப்திய அரசமரபுகள்
# கிறிச்சடை



**கிறிச்சடை** (*Elagatis bipinnulata*) என்பது சாக் குடும்பத்தின் பாரை இன கடல் மீன் ஆகும். இந்த மீனினமானது உலகின் வெப்பமண்டல கடல் பகுதிகளில் பரவலாக காணப்படுகிறது. இவை கடலோர, கடல் பகுதிகளில் வசிக்கின்றன. கிறிசடை அதன் உடல் வடிவத்தால் எளிதில் இனம் காணக்கூடியதாக உள்ளது. அதன் உடலில் உள்ள அற்புதமான வண்ணங்களினால் பார்வைக்கு அழகாக உள்ளதால் இது *ரெயின்போ ரன்னர்* என்று ஆங்கிலத்தில் அழைக்கப்படுகிறது. இது வேகமாக நீந்தக்கூடியது. இது சிறிய மீன்களையும், தலைக்காலிகளையும், பலவகையான மிதவைவாழிகளையும், ஓடுடைய கணுக்காலிகளையும் வேட்டையாடி உண்கிறது. இந்த மீனினிமானது பாலியல் முதிர்ச்சியை , அளவில் அடைகிறது. இதன் முட்டையிடுதல் வெவ்வேறு நேரங்களில் நடைபெறுகிறது, சில வகையின ஆண்டு முழுவதும் முட்டையிடுகிறன. பிற ஆண்டின் சில நேரங்களில் மட்டுமே முட்டையிடுகிறன. இது பல்வேறு மீன்பிடி முறைகளால் பிடிபடுகிறது. இது உண்பதற்கு சுவையான மீன் ஆகும். சிறிய கிறிசடை மீன்களை சூரை, சுறா போன்ற மீன்களை பிடிக்க போடும் தூண்டில்களில் சிலர் இரை மீக்களாக பயன்படுத்துகின்றனர். சிறிய அளிவலான கிறிச்சடை மீன்களை வடதமிழகத்தில் *பூங்குழலி* என அழைக்கின்றனர்.  

## விளக்கம்

கிறிசடை மீனானது வானவில் போன்ற ஏழுவண்ணங்களைக் கொண்ட மீனாகும். அதனாலேயே இது *ரெயின்போ ரன்னர்* என்று அழைக்கப்படுகிறது. இது நீளமான கூறிய தலையையும், சிறிய முதுகு துடுப்பும், நீர்மூழ்கிக் குண்டு போன்ற உருளையான உடலமைப்பும் நீரைக் கிழித்துக்கொண்டு வேகமாக செல்ல உதவும் வகையில் உள்ளது. இதன் துடுப்புகள் மஞ்சள் நிறம் கொண்டவை. இதற்கு இரண்டு முதுகு துடுப்புகள் உண்டு. இதன் உடலின் மேற்பகுதி அடர் நீலம் அல்லது ஒவிவியபச்சை நிறத்திலும், நடுப்பகுதி நீல நிறத்திலும், அடிப்பகுதி வெண்நிறத்திலும் இருக்கும். மேலும் இதன் உடலில் நீளவாக்கில் இளநீல நிறக் கோடுகள் இரண்டு செல்லும். உடலின் குறுக்கே மஞ்சள் நிற வரிப்பட்டைகள் உண்டு.  

இந்த மீன்களின் அதிகபட்ச நீளத்தில் கருத்து வேறுபாடுகள் உண்டு. பெரும்பாலான ஆதாரங்களின்படி 107 முதல் 120 செமீ (42 மற்றும் 47 அங்குல) அளவு கொண்டவை. அதே சமயம் ஒரு தரவானது 180 செ.மீ. 71 அங்குலம்) நீளத்தில் காணப்பட்டுள்ளதாக கூறுகிறது. சர்வதேச மீன்பிடி விளையாட்டு சங்கம் செய்த பதிவுசெய்தபடி, அதிகபட்சமாக அறியப்பட்ட எடை 46.2 கிலோ என அறியப்படுகிறது. [2]  

இந்த மீன்கள் நான்கடி நீளம் வரை வளரக்கூடியன. நன்கு வளர்ந்த மீன்கள் 40 கிலோ வரை எடை கொண்டவையாக இருக்கும். இளம் கிறிசடை மீன்கள் கூட்டமாக உலவும் தன்மை கொண்டவை. பெரிய மீன்கள் தனியாக அலையக்கூடியவை.
# தீர்ப்புகள் திருத்தப்படலாம்



**தீர்ப்புகள் திருத்தப்படலாம்** (*Theerpugal Thiruththapadalam*) 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். இத்திரைப்படத்தில் சிவகுமார், அம்பிகா மற்றும் சத்யகலா ஆகியோர் நடித்துள்ளனர். இது 9 அக்டோபர் 1982 இல் வெளியிடப்பட்டது, மற்றும் வெள்ளி விழா வெற்றி பெற்றது.  
## நடிகர்கள்
- சிவகுமார்- ராஜேஷ்
- அம்பிகா- ராதா
- சத்தியகலா - ஷீலாவாக
- மீனா - பிரியாவாக
- ஒய். ஜி. மகேந்திரன்
- வனிதா
- வெண்ணிற ஆடை மூர்த்தி
- சத்யராஜ்- லாரன்ஸ்
- வி கோபாலகிருஷ்ணன்- இன்ஸ்பெக்டர்

## பாடல்கள்
இத்திரைப்படத்திற்கு சங்கர் கணேஷ் இசையமைத்துள்ளனர்.
# கபடதாரி


**கபடதாரி** (*Kabadadaari*) என்பது 2021 ஆண்டு வெளியான இந்தியத் தமிழ் மர்ம பரபரப்பூட்டும் திரைப்படம் ஆகும். பிரதீப் கிருஷ்ணமூர்த்தி எழுதி இயக்கிய இப்படத்தை ஜி. தனஞ்செயன் தயாரித்துள்ளார். இப்படமானது 2019 ஆம் ஆண்டு வெளியான கன்னடத் திரைப்படமான *காவலுதாரி* என்ற படத்தின் மறுஆக்கம் ஆகும். இப்படத்தில் சிபி சத்யராஜ், நந்திதா ஸ்வேதா, நாசர், ஜெயப்பிரகாசு, சுமன் ரங்கநாதன், பிரதீப் கிருஷ்ணமூர்த்தி ஆகியோர் துணை வேடங்களில் நடித்துள்ளனர். இப்படத்திற்கு பாடல் இசை, பின்னணி இசை ஆகியவற்றை சைமன் கே. கிங் அமைத்துள்ளார். 2019 ஆகத்து 23 அன்று, சிபி சத்யராஜ் தன் தந்தை சத்யராஜுடன் முக்கியக் கதாபாத்திரத்தில் நடிக்கிறார் என்று தெரிவிக்கப்பட்டது. இப்படத்தை சிபியுடன் *சத்யாவில்* (2017). பணியாற்றிய பிரதீப் கிருஷ்ணமூர்த்தி இயக்கவுள்ளதாக கூறப்பட்டது. இந்த படத்தில் சத்யராஜ் நடிக்க மாட்டார் என்று பின்னர் அறிவிக்கப்பட்டது, அதேசமயம் நந்திதா ஸ்வேதா, நாசர், ஜெயபிரகாஷ் ஆகியோர் நடிப்பதாக அறிவிக்கப்பது. 2019 நவம்பரில், இந்த படம் தெலுங்கில் *கபடதாரி* என்ற பெயரில் ஒரே நேரத்தில் தயாரிக்கப்படும் என்று அறிவிக்கப்பட்டது, தெலுங்கு பதிப்பில் நாயகனாக சுமந்த் நடித்தார். நாசர் தன் சம்பளத்திலிருந்து 15% குறைக்க ஒப்புக்கொண்டதோடு குரல் பணிகளை முடித்ததற்காக தயாரிப்பாளர் தனஞ்செயன் ட்விட்டரில் நன்றி தெரிவித்தார். கோவிட் -19 காரணமாக படத்தின் தயாரிப்பு கிட்டத்தட்ட 200 நாட்கள் தாமதமாகி இறுதியாக 2020 செப்டம்பர் 30 அன்று முடிவடைந்தது. இந்த தாமதத்தினால் வட்டி மற்றும் பிற செலவுகள் காரணமாக தயாரிப்பாளருக்கு படத்தின் செலவில் கூடுதலாக 1 கோடி செலவு ஆனது.  

## இசை
இப்படத்திற்கு சைமன் கே. கிங், இசையமைத்தார். இது சிபி சத்யராஜ் மற்றும் பிரதீப் கிருஷ்ணமூர்த்தி கூட்டில் உருவான *சத்ய* (2017) படத்திற்கு பிறகு இசையமைப்பாளர் இணையும் இரண்டாவது படமாகும். படத்தின் இசை உரிமையை ஆதித்தியா மியூசிக்கு வாங்கியது. படத்தின் முதல் பாடல் "ஹயாக்கி பேபி" 2020 திசம்பர் 11 அன்று வெளியிடப்பட்டது. இப்பாடல் வரிகளை கு. கார்த்திக் எழுத சனா மொய்துட்டி பாடினார். இப்பாடலில் இடம்பெற்ற ஆங்கில பாடல்கள் மற்றும் ராப் வசனங்களை கிரிஷன் மகேசன் எழுதி பாடினார்.  

படத்தின் பாடல் தொகுதியில் இசையமைப்பாளரால் எழுதப்பட்ட நான்கு பாடல்களும், கு. கார்த்திக் மற்றும் அருண் பாரதி ஆகியோரால் எழுதப்பட்ட பாடல்கள் இடம்பெற்றன. பாடல் தொகுதி 2021 சனவரி 18 அன்று சென்னையில் நடைபெற்ற இசை வெளியீட்டு விழாவில் வெளியிடப்பட்டது. இப்படத்தின் தெலுங்கு பதிப்பான கபடதாரிக்கும் சைமனே இசையமைத்தார்.  

## வெளியீடு
இப்படம் முதலில் 2020 மே மாதத்தில் வெளியிட திட்டமிடப்பட்டது. ஆனால் கோவிட்-19 பெருந்தொற்று காரணமாக வெளியீடு தள்ளிவைக்கப்பட்டது. 2020 செப்டம்பர் நடுவில் தயாரிப்பாளர் தனஞ்செயன், நவம்பரில் இந்த படத்தை திரையரங்குகளில் வெளியிட திட்டமிடப்பட்டுள்ளதாக அறிவித்தார். மேலும் மேலதிக ஊடக சேவையில் வெளியிடப்படும் என்ற வதந்திகளை மறுத்தார். தமிழ்நாடு முழுவதும் திரையரங்குகள் மீண்டும் திறக்கப்பட்ட பிறகு, 50% இருக்கை கட்டுப்பாடுகளுடன், 2020 திசம்பர் 25 அன்று திரையரங்குகளில் வெளியிட திட்டமிடப்பட்டது, ஒரே நேரத்தில் அதன் தெலுங்கு பதிப்பும் வெளியிட திட்டமிடப்பட்டது. ஆனால் பல்வேறு காரணங்களால் வெளியீடு ஒத்திவைக்கப்பட்டது. 2021 சனவரி 28 அன்று தைப்பூசத்தையொட்டி, வெளியிடப்பட்டது.  

பிலிம் கம்பேனியன் தெற்கில் பரத்வாஜ் ரங்கன் எழுதிய விமர்சனத்தில் "படம் மோசமாக இல்லை. ஆனால் மிக நீளமானது, மற்றும் கதை பாணியின் வலுவான உணர்வு இல்லாமல் உள்ளது. "
# வெங்காய வடகம்



**வெங்காய வடகம்** அல்லது **தாளிப்பு வடகம்** (சுருக்கமாக **வடகம்** என்றும் அழைப்பதுண்டு) (*Vengaya Thalippu Vadagam*) என்பது தமிழகத்தில் குழம்பு போன்றவற்றை தாலிக்கும் போது சுவைக்கும் மணத்துக்கும் சேர்க்கப்படும் ஒரு பொருளாகும். இது பொதுவாக உளுத்தம் பருப்பு, துவரம் பருப்பு, வரமிளகாய் தூள், தனியா தூள், பெருங்காயத் தூள், கறிவேப்பிலை, வெந்தயம், சீரகம், கடுகு, மிளகு, அரிந்த சிறிய வெங்காயம் போன்றவற்றை எண்ணை கலந்து இரண்டு நாட்கள் ஒரு பாத்திரத்தில் இட்டு ஊரவைப்பர். சிலர் எள் போடுவதுண்டு. சிலர் இதில் வெட்டிய பூண்டையும் சேர்ப்பதுண்டு. இதில் உள்ள பொருட்களில் ஊருக்கேற்றபடி சில மாற்றங்கள் இருக்கும். இந்த கலவையை நான்கைந்து நாட்கள் வெளியில் உலரவைத்து வெங்காயத்தில் ஈரத்தை வற்ற வைப்பர். பிறகு அதில் எண்ணை விட்டு சிறு பந்துகளாக உருட்டி, அவற்றை மீண்டும் வெயிலில் காயவைப்பர். இதில் சேர்க்க நல்லெண்ணெய், கடலையெண்ணெய், விளக்கெண்ணெய் போன்றவற்றை தங்கள் வசதிக்கேற்ப்ப பயன்படுத்துவர். கடைசியில் பானை போன்றவற்றில் போட்டு இருப்பு வைத்துக் கொள்வர். இது ஒரு ஆண்டுவரையிலும் கெடாமல் இருக்கும்.  

## பவரலர் பண்பாட்டில்
தமிழ்நாட்டு புலனாய்வுத் துறை தலைவராக இருந்த பி. சந்திரசேகரன் தன் பலனாய்வு அனுபவங்களைக் கொண்டு எழுதிய புத்தகமான *கிரிமினல்கள் ஜாக்கிரதை* என்ற நூலில் பணம் திருட்டுப்போன ஒரு வழக்கில் திருடியவனை கண்டுபிடிக்க வீட்டிலிருந்த வடகம் எவ்வாறு உதவியது என்பதை விளக்கியுள்ளார்.  
## குறிப்பு
# நூரிஸ்தானி மக்கள்



ஒரு கிராமத்தில் அமெரிக்க படைத்தலைவருன் நூரிஸ்தானி மக்கள்]]  

**நூரிஸ்தானி மக்கள்** (**Nuristanis**, also known as **Kafiristanis**), ஆப்கானித்தான் நாட்டின் வடகிழக்கில் அமைந்த நூரிஸ்தான் மாகாணம் மற்றும் குனார் மாகாணங்களில் வாழும் சிறுபான்மை இன மக்கள் ஆவார். இம்மக்களில் ஒரு பகுதியினர் பாகிஸ்தான் நாட்டின் கைபர் பக்துன்வா மாகாணத்தில் உள்ள சித்ரால் மாவட்டத்திலும் வாழ்கின்றனர். இம்மக்கள் இந்தோ-ஈரானிய மொழிக் குடும்பத்தைச் சேர்ந்த *நூரிஸ்தானி மொழி*யை பேசுகின்றனர். ஆப்கானித்தான் மற்றும் பாகிஸ்தானில் நூரிஸ்தானி மக்கள் 1,25,000 முதல் 3,00,000 வரை வாழ்கின்றனர்.  

1890ஆம் ஆண்டு வரை நூரிஸ்தானி மக்கள் தொடர்ந்து இந்து மற்றும் பௌத்த சமயங்ளை பின்பற்றி வந்தனர். இசுலாமிய மக்கள் இமக்களை *பாவிகள்* என்ற பொருளில் *காபிர்கள்* என்றும், இம்மக்கள் வாழ்ந்த பகுதியை *காபிரிஸ்தான்* என்றும் அழைத்தனர். பிரித்தானிய இந்தியா மற்றும் ஆப்கானித்தான் நாடுகளைப் பிரிக்கும் துராந்து எல்லைக்கோடு 1890-ஆம் ஆண்டில் பிரித்தானியப் பேரரசால் வரையப்பட்டது. இதனை எதிர்த்த ஆப்கானித்தான் அமீர் அப்துர் ரகுமான் கான் படையெடுத்து *கபிரிஸ்தான்* என்று அழைக்கப்பட்ட தற்போதைய நூரிஸ்தானை கைப்பற்றியதுடன், காபிரிஸ்தான் பகுதியில் வாழ்ந்த நூரிஸ்தான் இன இந்து மற்றும் பௌத்த சமய மக்களை வலுக்கட்டாயமாக இசுலாமிய மதத்திற்கு மதம் மாற்றினார். மேலும் நூரிஸ்தான் இன மக்கள் வாழ்ந்த பகுதியை நூரிஸ்தான் எனப்பெயர் மாற்றம் செய்யப்பட்டது. நூரிஸ்தான் என்பதற்கு நிலத்தின் ஒளி என்று பொருளாகும். நூரிஸ்தானி மக்கள் இசுலாம் தொடர்பற்ற, தங்கள் முந்திய இந்து சமயங்களின் சடங்குகளை நாட்டுப்புற பழக்க வழக்கங்களாக கொன்டுள்ளனர். இம்மக்களில் பலர் கால்நடை மேய்ப்பவர்களாகவும், பால் கறந்து விற்பவர்களாகவும், சிலர் வேளாண்மைத் தொழிலைச் செய்கின்றனர்.
# உள்நோக்குக்கருவி



**உள்நோக்குக்கருவி** *(Endoscope)* அல்லது **அகநோக்கி** என்பது என்பது மருத்துவ நோக்கில் உடலின் உட்பகுதியைப் பார்க்கப் பயன்படும் ஒரு கருவியாகும். பொதுவாக இது கண்ணாடியாலான மெல்லிய குழாய் கருவியாகும். அக நோக்குக் கருவி என்ற பெயராலும் இது அழைக்கப்படுகிறது.  

உடலில் ஆழமாகப் பார்க்கப் பயன்படும் இச்செயல்முறை உள்நோக்கியல் எனப்படுகிறது. குடல் புற்றுநோய், கல்லீரல் புற்றுநோய், மலக்குடல் புற்றுநோய் போன்றவற்றைக் கண்டறிந்து நோய்வராமல் தடுத்துக் கொள்ள உள்நோக்கியல் பரிசோதனைகள் உதவுகின்றன.  

உள்நோக்குக்கருவிகள் ஒரு மில்லிமீட்டர் தடிமன் கொண்ட குழாய்களைப் பயன்படுத்துகின்றன. இக்குழாய்கள் ஒரு திசையில் ஒளியை செலுத்தவும், உயர்-தெளிவுத்திறன் கொண்ட படங்களை மற்றொரு திசையில் நிகழ்நேரத்தில் பெறவும் பயன்படுகின்றன. இதன் விளைவாக குறைந்தபட்ச துளையிடும் அறுவை சிகிச்சைகள் ஏற்படுகின்றன. "எண்டோ" என்பது "உள்ளே" என்பதற்கான கிரேக்க மொழிச் சொல்லாகும். சுகோப் என்பது இலக்கு அல்லது உள்நோக்குதல் என்ற பொருள் கொண்ட கிரேக்க வார்த்தையான "சுகோபோசு" என்ற சொல்லிலிருந்து பெறப்படுகிறது. தொண்டை அல்லது உணவுக்குழாய் போன்ற உள் உறுப்புகளை ஆய்வு செய்ய உள்நோக்குக்கருவி பயன்படுகிறது. சிறப்பு கருவிகள் அவற்றின் இலக்கு உறுப்பின் அடிப்படையில் பெயரிடப்படுகின்றன. சிறுநீர்ப்பையை உள்நோக்க உதவும் கருவியை சிறுநீர்ப்பை உள்நோக்குக்கருவி என்றும் மூச்சுக்குழாயை உள்நோக்க உதவும் கருவியை மூச்சுக்குழாய் உள்நோக்குக்கருவி என்றும் அழைப்பது போன்றவை சில உதாரணங்களாகும். இதைப்போலவே மூட்டுகள், வயிறு, இடுப்பு, பெருங்குடல் போன்ற உடலின் பல்வேறு உறுப்புகளை உள்நோக்கும் கருவிகள் பயன்பாட்டில் உள்ளன. இக்கருவிகள் உள் உறுப்புகளை பார்வையிட்டு ஆராயவும் கண்டறியவும் அல்லது மூட்டு அகநோக்கிகள் போல அறுவை சிகிச்சைக்கு உதவவும் பயன்படுத்தப்படலாம்.  

மருத்துவம் அல்லாத பயன்பாடுகளுக்கு, ஒத்த கருவிகள் துளைநோக்கிகள் என்று அழைக்கப்படுகின்றன. சமீப காலங்களில் மின்னியல் துளைநோக்கிகள் பரவலாகவும் மலிவாகவும் கிடைக்கின்றன, மேலும் இவை பெரும்பாலும் உள்நோக்குக்கருவிகளாகவும் விளம்பரப்படுத்தப்படுகின்றன.
# பாஞ்ச்சிர் சமவெளி

நாட்டின் பாஞ்ச்சிர் மாகாணத்தில் அமைந்த பஞ்ச்சிர் பள்ளத்தாக்கின் படம்]]  

**பாஞ்ச்சிர் சமவெளி** அல்லது **பாஞ்ச்சிர் பள்ளத்தாக்கு** (**Panjshir Valley** (also spelled **Panjsheer** or **Panjsher**) ஆப்கானித்தான் நாட்டின் வடக்கில் தஜிகிஸ்தான் எல்லையை ஒட்டி அமைந்த பாஞ்ச்சிர் மாகாணத்தில் அமைந்துள்ளது. இது காபூல் நகரத்திற்கு வடக்கே 150 கிலோ மீட்டர் தொலைவில் இந்து குஷ் மலைத்டொடருக்கு அருகில் உள்ளது. பஞ்ச்சிர் ஆறு இச்சமவெளியில் பாய்கிறது. இச்சமவெளியில் தஜிக் மக்கள் உள்ளிட்ட ஒரு இலட்சத்திற்கு மேற்பட்ட மக்கள் வாழ்கின்றனர்.இச்சமவெளி முன்னர் பர்வான் மாகாணத்தில் இருந்தது. 2004-ஆம் ஆண்டில் பர்வான் மாகாணத்தின் பாஞ்ச்சிர் சமவெளியைக் கொண்டு பாஞ்ச்சிர் மாகாணம் நிறுவப்பட்டது.இப்பள்ளத்தாகில் பஞ்ச்சிர் ஆறு உற்பத்தியாகிறது. இச்சமவெளியில் தாஜிக் மொழி மற்றும் பாரசீக மொழிகள் பேசப்படுகிறது. மேலும் இச்சமவெளியில் சுன்னி இசுலாமிய பழங்குடி மக்கள் அதிக அளவில் வாழ்கின்றனர்.  

1980-1989களில் நடைபெற்ற ஆப்கான் சோவியத் போரின் போது பஞ்ச்சிர் சமவெளியில் அகமது ஷா மசூத் தலைமையிலான ஆப்கானியப் போராளிகள், சோவியத் படைகளை தோற்கடித்தது. மீண்டும் இச்சமவெளியில் அகமது ஷா மசூத் தலைமையிலான வடக்குக் கூட்டணி படைகளுக்கும், தாலிபான்களுக்கு இடையே, 1996-2001களில் நடைபெற்ற ஆப்கான் உள்நாட்டுப் போரில் இச்சமவெளியை விட்டு தாலிபான்கள் துரத்தியடிகக்ப்பட்டனர்.இதுவரை தாலிபான்களால் கைப்பற்ற முடியாத பகுதியாக பாஞ்ச்சிர் சமவெளி இருந்தது.  

## பொருளாதாரம் மற்றும் இயற்கை வளங்கள்
பாஞ்ச்சிர் சமவெளியில் பச்சை மரகதக் கற்கள் கிடைக்கும் பூமியாகும். வரலாற்று ஆசிரியர் மூத்த பிளினி பஞ்ச்சிர் சமவெளியில் கிடைக்கும் நவரத்தின கற்களைக் குறித்து தமது நூலில் குறிப்பிட்டுள்ளார்.  

மத்திய காலத்தில் ஆப்கானித்தானை ஆண்ட சபாவித்து பேரரசு மற்றும் சாமனித்து பேரரசு காலத்தில் பஞ்ச்சிர் சமவெளியின் சுரங்கத்தில் கிடைக்கும் வெள்ளி உலோகத்திற்கு பெயர் பெற்றது. 1985-ஆம் ஆண்டில் இச்சமவெளியின் கனிமச் சுரங்கத்தில் 190 காரட் வைரம் கண்டுபிடிக்கப்பட்டது.  
## புகழ் பெற்றவர்கள்
- அகமது ஷா மசூத்
- அகமது மசூத்
- அம்ருல்லா சலே
## இதனையும் காண்க
- ஆப்கானிஸ்தானின் தேசிய எதிர்ப்பு முன்னணி
- தஜிக் மக்கள்
# அல்பெரென் துய்மாசு



**அல்பெரென் துய்மாசு** (Alperen Duymaz) (பிறப்பு: 3 நவம்பர் 1992) என்பவர் துருக்கிய நாட்டு நடிகர் மற்றும் வடிவழகர் ஆவார். இவர் 2015 ஆம் ஆண்டு 'ஏசி ஆக்' என்ற தொடர் மூலம் நடிப்புத்துறைக்கு அறிமுகமானார். அதை தொடர்ந்து டட்லே கோக் யலஞ்சலர் (2015-2016), போட்ரம் மசாலி (2016-2017), சுகூர் (2018), ஜெம்ஹேரி (2020), சொன் யாஸ் (2021) போன்ற தொடர்களில் நடித்ததன் மூலம் துருக்கியில் அறியப்படும் நடிகர் ஆனார். இவர் 2018 ஆம் ஆண்டு 'திரேனிச் கரடே' என்ற திரைப்படத்திலும் நடித்துள்ளார் என்பது குறிப்பிடத்தக்கது.  

## வாழ்க்கை
துய்மாசு 3 நவம்பர் 1992 ஆம் ஆண்டில் துருக்கியில் உள்ள அங்காராவில் பிறந்தார். தனது உயர்நிலைப் பள்ளி ஆண்டுகளில் இசை மற்றும் வடிவழகர் துறையில் ஆர்வம் காட்டினார். அதை தொடர்ந்து அங்காரா மாநிலத்தில் உள்ள ஹசெட்டெப் பல்கலைக்கழகத்தில் கலைத்துறையில் பட்டம் பெற்றார். 2020 ஆம் ஆண்டு 'குப்ரா கெல்கிட்' என்ற பெண்ணை திருமணம் செய்துகொண்டார்.
# உறுப்பு பராமரிப்பு அமைப்பு

**உறுப்பு பராமரிப்பு அமைப்பு** (*Organ Care System*) என்பது டிரான்சுமெடிக்சு நிறுவனத்தால் வடிவமைக்கப்பட்ட ஒரு மருத்துவ சாதனம் ஆகும். தானம் செய்யப்பட்ட உறுப்புகளை மாற்று அறுவை சிகிச்சைக்கு முன் நீண்ட காலத்திற்கு பராமரித்து வைக்க இவ்வமைப்பு அனுமதிக்கிறது. உறுப்புகளை உறைய வைப்பதன் மூலம் உறுப்புகளைப் பாதுகாக்கும் பாரம்பரிய முறையிலிருந்து இந்த அமைப்பு வேறுபட்டதாகும். உறுப்புக்கள் மூலம் நன்கொடையாளரின் இரத்தத்தை ஊடுருவி, மனித உடலைப் போன்ற ஒரு சூழலையும் வெப்பநிலையையும் உருவாக்கி உறுப்புகளை பராமரிப்பது இவ்வமைப்பு முறையின் சிறப்பாகும்.  

உறுப்பு பராமரிப்பு அமைப்பு மூலம், இதய இரத்தத் தமனிகள் ஊடுருவப்பட்டு அதற்குச் சமமான சூடான ஆக்சிசனேற்றப்பட்ட இரத்தம் பெருந்தமனிக்குள் செலுத்தப்பட்டு உடலுக்கு வெளியேயும் இதயம் பராமரிக்கப்படுகிறது.  

சுருக்கமாக பெட்டிக்குள் இதயம்" என்றும் இந்த அமைப்பு அழைக்கப்படுகிறது.
# சாட்டை இல்லாத பம்பரம்


**சாட்டை இல்லாத பம்பரம்** (Saattai Illatha Pambaram) என்பது 1983 ஆம் ஆண்டு வெளிவந்த இந்தியத் தமிழ் மொழி திரைப்படமாகும். இத்திரைப்படம் ஈரோடு என். முருகேஷ் இயக்கத்தில் புனிதா சினி ஆர்ட்ஸ் தயாரித்தது. படத்தில் சிவகுமார் மற்றும் சரிதா முக்கிய கதாபாத்திரங்களில் நடித்தனர். உரையாடல்கள் வாலியால் எழுதப்பட்டது. ஸ்டில் போட்டோகிராபி கே.வி.மணியால் செய்யப்பட்டன.  

## நடிகர்கள்
- சிவகுமார்- பழனிசாமியாக
- சரிதா- ஜெயா
- சோ ராமசாமி - தர்மலிங்கமாக
- சங்கிலி முருகன்- முத்து
- காந்திமதி- பொந்திக்கடை அய்யம்மாவாக
- அய்யாக்கண்ணு- மேலாளராக
## பாடல்கள்
இத்திரைப்படத்திற்கான ஒலிப்பதிவு இளையராஜா இசையமைத்தார் . பாடல்களுக்கான பாடல் வரிகளை வாலி மற்றும் வைரமுத்து எழுதியுள்ளனர்.  
| **எண்.** | **பாடல்** | **பாடகர்கள்** | **வரிகள்** |  |
| --- | --- | --- | --- | --- |
| 1 | அடிச்சா வலிக்கல | மலேசியா வாசுதேவன் | வாலி |  |
| 2 | சொத்தை பிரிச்சுக்கொடுடா | மலேசியா வாசுதேவன், கங்கை அமரன் |  |  |
| 3 | கேட்டாலும் கிடைக்காதம்மா | மலேசியா வாசுதேவன், எஸ். ஜானகி, கங்கை அமரன் |  |  |
| 4 | நெஞ்சுக்குள் பூமஞ்சங்கள் | எஸ். ஜானகி, மலேசியா வாசுதேவன் | வைரமுத்து | } |
# நிர்பயா சமரோ


**நிர்பயா சமரோ** (*Nirbhaya Samaroh*) என்பது பெண்களுக்கான உரிமைகள் குறித்த விழிப்புணர்வை ஏற்படுத்துவதற்காக மகளிர் தேசியப் பிரச்சார இயக்கத்தால் ஒவ்வோர் ஆண்டும் நடத்தப்படும் நடனம் மற்றும் இசை விழா ஆகும். 2012 ஆம் ஆண்டு தில்லியில் நடந்த **கும்பல்-வன்புணர்வு** பலாத்காரத்தால் பாதிக்கப்பட்ட பெண்ணின் பெயரிடப்பட்ட இந்த விழா பெண்களுக்கு எதிரான வன்முறை சம்பவத்தால் பாதிக்கப்பட்ட அனைவருக்கும் அஞ்சலி செலுத்தப்படுகிறது.  

மகளிர் உரிமை ஆர்வலர் மானசி பிரதான் அவர்களால் நிறுவப்பட்ட இத்திருவிழா முதலில் 2013 ஆம் ஆண்டு சூலை மாதம் 9 அன்று நடைபெற்றது. திருவிழாவின் இரண்டாவது பதிப்பு 2015 ஆம் ஆண்டு ஏப்ரல் மாதம் 9 அன்று புது தில்லியில் உள்ள இந்திய வாழ்விட மையத்தில் நடைபெற்றது.  

## வரலாறு
பெண்களுக்கான தேசியப் பிரச்சார இயக்கத்தின் முக்கிய நிகழ்வுகளில் ஒன்றாக நிர்பயா சமரோ 2013 ஆம் ஆண்டு தொடங்கப்பட்டது. பெண்களுக்கு எதிரான வன்முறைகளுக்கு குரல் கொடுத்து ஆதரிக்கும் விதமாக இந்திய இசை மற்றும் நடனத்தைப் பயன்படுத்தி மக்களிடம் விழிப்புணர்வை ஏற்படுத்துவது இதன் முக்கிய நோக்கமாகும்.  

## விழா திட்டம்
இந்த விழாவில் பிரபல இந்திய கலைஞர்களின் நடனம் மற்றும் இசை நிகழ்ச்சிகள் "நமக்குள் தீ எரியட்டும் ....." என்ற திருவிழா குறிச்சொல்லுடன் ஒருங்கிணைக்கப்படுகிறடு.  

## நிர்பயா சம்மன்

திருவிழாவையொட்டி, பெண்களை மேம்படுத்தும் பங்களிப்புக்காக இந்தியாவின் முன்னணி அமைப்பொன்று நிர்பயா சமோர் விழாவில் சிறப்பிக்கப்படுகிறது. முதலாவது நிர்பயா சமரோவில் பிரம்ம குமாரிகள் உலக ஆன்மீகப் பல்கலைக்கழகம் சிறப்பிக்கப்பட்டது. 2 ஆவது நிர்பயா சமரோவில் பிறரன்பின் பணியாளர்கள் சபை என்ற கத்தோலிக்க துறவற சபை சிறப்பிக்கப்பட்டது.'''  

## நிர்பயா புரசுகார்
விழாவில் பல்வேறு துறைகளில் சாதனை படைத்த பெண்களுக்கு நிர்பயா புரசுகார் விருது வழங்கப்பட்டது.
# அகமது ஷா மசூத்



**அகமது ஷா மசூத்** (*Ahmad Shah Massoud*, 2 செப்டம்பர் 1953 – 9 செப்டம்பர் 2001) ஆப்கானித்தான், பாஞ்சிர் மாகாண அரசியல்வாதியும், வடக்குக் கூட்டணிப் படைத்தலைவரும் ஆவார். இவர் 1979 - 1989களில் நடைபெற்ற ஆப்கான் சோவியத் போரின் போது, பாஞ்ச்சிர் பள்ளத்தாக்கிலிருந்து கொரில்லாத் தாக்குதல்கள் மூலம் சோவியத் ஒன்றியப் படைகளை விரட்டியடித்தவர்.  

தாலிபான்களுக்கு எதிரான அகமது ஷா மசூத், 1992-ஆம் ஆண்டில் ஆப்கானை ஆண்ட அரசில் பாதுகாப்பு அமைச்சராக சூன் 1992 முதல் 9 செப்டம்பர் 2001 வரை இருந்தார். 9 செப்டம்பர் 2001 அன்று அகமது ஷா மசூத் தாலிபான்கள் அனுப்பிய ஊடகவியவியலாளர்கள் வடிவத்தில் வந்த உளவாளிகளால் கொல்லப்பட்டார்.  

அகமது ஷா மசூத் இருந்த போதும், இறந்த போதும், இதுவரை அவரது சொந்த மாகாணமான பாஞ்ச்சிர் மாகாணத்தை தாலிபான்களால் கைப்பற்ற முடியவில்லை. எனவே பாஞ்ச்சிரி மாகாண மக்கள் அகமது ஷா மசூத்தை *பாஞ்ச்சிரி சிங்கம்* என்றே அழைத்தனர். மேலும் இவரை ஆப்கானித்தானின் நாய்கன் என மக்கள் கொண்டாடினர்.  

அகமது ஷா மசூத் வடக்கு ஆப்கானித்தானின் வடக்கில், தஜிகிஸ்தான் நாட்டின் எல்லையை ஒட்டி அமைந்த பாஞ்ச்சிர் மாகாணத்தின் தாஜிக் இனக் குழுவைச் சேர்ந்த சன்னி இசுலாமியர் ஆவார்.  

இவரது மகன் அகமது மசூத் ஆகஸ்டு, 2021 முதல் ஆப்கானை கைப்பற்றிய தாலிபான்களுக்கு எதிரான தாக்குதல்களை அறிவித்துள்ளார்.
# பஞ்சாப் உயர்கல்வி ஆணையம்



**பஞ்சாப் உயர்கல்வி ஆணையம்** (*Punjab Higher Education Commission*) என்பது பாக்கித்தான் பஞ்சாபில் அமைந்துள்ள உயர் கல்வித் துறையின் ஒரு தன்னாட்சி அமைப்பாகும். உயர் கல்வி ஆராய்ச்சி மற்றும் தரத்தை மேம்படுத்துவது, பஞ்சாபில் உள்ள பொது மற்றும் தனியார் துறை உயர் கல்வி நிறுவனங்களை அங்கீகரிப்பது போன்றவை இவ்வமைப்பின் செயல்பாடுகளாகும். 2015 ஆம் ஆண்டில் பஞ்சாப் உயர்கல்வி ஆணையம் நிறுவப்பட்டது. 2014 ஆம் ஆண்டு அக்டோபர் மாதத்தில் பஞ்சாப் உயர்கல்வி ஆணையச் சட்டம் 2014 அங்கீகரிக்கப்பட்டு 2015 ஆம் ஆண்டு சனவரி மாதம் நிறைவேற்றப்பட்டது.
# அகமது மசூத்



**அகமது மசூத்** (**Ahmad Massoud**: பிறப்பு: 10 சூலை 1989) ஆப்கானித்தானின் முன்னாள் பாதுகாப்புத் துறை அமைச்சர் அகமது ஷா மசூத்தின் மகனும், ஆப்கானித்தான் அரசியல்வாதியும் ஆவார். இவர் தஜின் இனக் குழுவைச் சேர்ந்தவர். இவர் அகமது ஷா மசூத் அறக்கட்டளையின் தலைமை நிர்வாகியும், ஆப்கானித்தான் தேசிய முன்னணித் தலைவரும் ஆவார். இதுவரை தாலிபான்களால் கைப்பற்ற முடியாத ஆப்கானித்தான் மாகாணங்களில் ஒன்றான பாஞ்ச்சிரி மாகாணத்தில் அகமது மசூத் பிறந்தவர் ஆவார். இவர் தற்போது வடக்குக் கூட்டணி அமைப்பை சீரமைத்து, ஆகஸ்டு 2021-இல் காபூலின் வீழ்ச்சிக்குப் பின் ஆப்கானை கைப்பற்றிய தாலிபான்களை போருக்கு அறைகூவல் விடுவித்துள்ளார்.  

## இதனையும் காண்க
- பாஞ்ச்சிர் மாகாணம்
- பாஞ்ச்சிர் சமவெளி
- தஜிக்குகள்
# கருங்கொப்பரான்


**கருங்கொப்பரான்** ( *Black marlin* ) என்பது இந்திய மற்றும் பசிபிக் பெருங்கடல்களின் வெப்பமண்டல மற்றும் மிதவெப்ப மண்டல பகுதிகளில் காணப்படும் மார்லின் இன மீன் ஆகும். இதில் அதிகபட்சமாக பதிவு செய்யப்பட்ட நீளம் மற்றும் எடை ஆகும். அண்மைய ஆராய்ச்சிகளின்படி அதிகபட்சமாக வேகத்தில் செல்லக்கூடியது என அறியப்பட்டது. கருங்கொப்பரான் வணிக ரீதியாக பிடிக்கப்படுகிறது.
# பாத்தூர் நடராசர் சிலை மீட்பு வழக்கு


**பாத்தூர் நடராசர் சிலை மீட்பு வழக்கு** (*Pathur Nataraja statue recovered cases*) என்பது தமிழ்நாட்டின், திருவாரூர் மாவட்டம் (அப்போது தஞ்சாவூர் மாவட்டம்) பாத்தூர் சிவன் கோயிலுக்கு சொந்தமான கொள்ளையடிக்ககபட்ட நடராசர் சிலையை இலண்டனில் இருந்து மீட்டுவந்த வழக்கு ஆகும். இந்த வழக்கில் தடய அறிவியல் நிபுணராக பி. சந்திரசேகரன் பணியாற்றினார்.  

## பின்னணி
தமிழ்நாட்டின், திருவாரூர் மாவட்டம் (அப்போது தஞ்சாவூர் மாவட்டம்) கொடாரச்சசேரி அருகில் உள்ள பாத்தூர் (இ்ந்த ஊர் பத்தூர் என்றும் எழுததப்படுகிறது) என்னும் ஊரில் உள்ள விசுவநாத சுவாமி கோயில் என்ற சிவன் கோயிலுக்கு சொந்தமான ஐம்பொன் சிலைகளை அந்நியர் படையெடுப்புகள் போன்ற ஏதோ ஒரு காரணத்தினால் கோயிலுக்கு அருகேயே புதைத்துவைக்கபட்டுள்ளன. 1976இல் கோயில் காவலாளி குடிசை போடுவதற்காக பள்ளம் தோண்டியபோது நடராசர், நடராசர் உடனுறை அம்மனான சிவகாமி, சோமாசுகந்தர், பிட்சாடனர், தனி அம்மன், பிள்ளையார், முருகன், அப்பர், சுந்தரர் ஆகியோரின் ஒன்பது சிலைகள் கிடைத்துள்ளன. சிலைகள் கிடைத்த செய்தியை யாருக்கும் சொல்லாமல் அருகிலேயே இன்னொரு குழியை வெட்டி அதில் சிலைகளை இட்டு அதன்மீது வைக்கோலைப் பரப்பி மீண்டும் மூடிவிடுகிறார். பின்னர் அந்த சிலைகளில் இருந்த நடராசர் சிலையை மட்டும் ரூபாய் 500க்கு விற்றுவிட்டார். பின்னர் 1986இல் மீதமுள்ள சிலைகளை விற்பதற்காக மூடுந்தில் கொண்டு சென்றபோது காவல் துறையினரின் சோதனைச் சாவடியில் அகப்பட்டுக் கொண்டனர்.  

இந்தியாவில் நடைமுறையில் உள்ள இந்து சட்டப்படி கடவுள்கள் உயிருள்ளவர்களாக கருதப்படுவர். அவர்கள் சார்பாக வழக்குத் தொடரலாம். எனவே நடராசரை மீட்க அவரது துணைவியார் சிவகாமி சார்பில் இலண்டன் உயர்நீதிமன்றத்தில் 1982 ஆம் ஆண்டு தமிழக அரசு சார்பில் வழக்கு போடப்பட்டது. மேலும் அந்த நடராசருடன் தோண்டி எடுக்கப்பட்ட மற்ற எட்டு சிலைகளும் இலண்டன் எடுத்துச் செல்லப்பட்டன. இந்த வழக்கானது இராயல் ஐகோர்ட் ஆப் லண்டன் நீதியரசர் கென்னடியிடம் வழக்கு விசாரணை சென்றது. பாத்தூர் கோயிலுக்கு சொந்தமான பிற எட்டு சிலைகளுடன் சேர்ந்தது இந்த நடராசர் சிலை என்று நிரூபிக்க இந்த நடராசர் சிலையின் அளவையும், கோயிலின் சிவகாமி உள்ளிட்ட சிலைகளின் அளவையும் கொண்டு அவற்றை அவை சிற்ப சாஸ்திரத்தின்படி எவ்வாறு பொருந்துகின்றன என்பது குறிப்பிடப்பட்டது. மேலும் நடராசர் சிலையில் இருந்து எடுக்கப்பட உலோக மாதிரி, பிற சிலைகளின் உலோக மாதிரிகளையும் ஒப்பிட்டு அவை ஒரே மாதிரியான உலோகம் என்று நிரூபிக்கபட்டன. மேலும் அந்த நடராசர் சிலையானது சிலகாலம் குழிவெட்டி வைக்கோல் இட்டு மீண்டும் மண்ணால் மூடப்பட்டதால் அந்த வைக்கோலினால் சிலைகளின் மேல் கரையான் கூடு கட்டப்பட்டிருந்த அடையங்கள் காணப்பட்டன. நடராசர் சிலையின் மேல் உள்ள கரையான் கூடுகளின் தடையங்களும், பாத்தாரில் இருந்து கொண்டுவரப்பட்ட பிற சிலைகளின்மேல் உள்ள கரையான் கூடுகளின் தடையங்களும் ஒரே மாதிரியானவை என்றும் நிரூபிக்கப்படன. மேலும் அந்தமாதிரியான கரையான் கூடுகள் நெல் விளையும் சதுப்பு நிலப் பகுதியில் காணக்கூடிய கரையான் கூடுகளே என குறிப்பிடும் கரையான் ஆய்வாளரின் அறிக்கையும் நீதியரசரின் பார்வைக்கு அளிக்கப்பட்டது. ஆனால், இந்தத் தீர்ப்பை பிரிவி கவுன்சிலின் மேல்முறையீட்டுக்கு கனடா ஆர்ட் கேலரி கொண்டு சென்றது. ஆனால் அங்கே பழைய நீதிமன்றத் தீர்ப்பே உறுதி செய்யப்பட்டது. அதன்பிறகு பாத்துர் நடராசர் 1992 இல் தமிழகம் கொண்டுவரப்பட்டார்.
# ஜகதம்பா நேபாள தர்மசாலை



**ஜகதம்பா நேபாள தர்மசாலை** (*Jagadamba Nepali Dharamshala*; ) என்பது வாரணாசியில் உள்ள நேபாள தர்மசாலை ஆகும். லெப்டினன்ட் ஜெனரல் மதன் சம்செர் ஜங் பகதூர் ராணாவின் மனைவி ராணி ஜகதம்பா குமாரி தேவியின் ஒரே நன்கொடையின் உதவியுடன் 1960 இல் நிறுவப்பட்டது, ஜகதம்பா நேபாளி தர்மசாலா குறைந்தபட்ச செலவில் அடிப்படை தங்குமிடத்தை வழங்குகிறது. இது தற்போது வாரணாசியில் உள்ள நேபாள புலம்பெயர்ந்தோரின் குழுவான வித்யா தர்ம பிரச்சாரிணி நேபாள அமைப்பினால் நடத்தப்படுகிறது.  

## வரலாறு
ஒரு முக்கிய இந்து யாத்திரை நகரமாக, வாரணாசி நேபாள இந்துக்களின் மிகவும் பிரபலமான ஈர்ப்புகளில் ஒன்றாகும். லெப்டினன்ட் ஜெனரல் மதன் சம்செரரின் மனைவியும் மகாராஜா பிரதமர் சந்திர சம்செர் ஜங் பகதூர் ராணாவின் மருமகளுமான ராணி ஜக்தாம்பா குமாரி தேவி நேபாள யாத்ரீகர்கள் மற்றும் பயணிகளுக்கு பாதுகாப்பாகவும் மலிவாகவும் வாரணாசியில் உதவ இந்த நேபாளி தர்மசாலாவை நிறுவினார்.  

## நேபாள நூலகம்
உள்நாட்டில் நேபாளத்தின் நூலகம் என்று அழைக்கப்படும் ஒரு சிறிய நூலகம், தர்மசாலாவிலும் நிறுவப்பட்டது. இந்த நூலகத்தில் மத நூல்கள், நேபாளி, இந்தி மற்றும் சமஸ்கிருத இலக்கியங்கள் மற்றும் சமகால செய்தித்தாள்கள் மற்றும் பத்திரிகைகளின் விரிவான தொகுப்பு உள்ளது.  

## இராமேசுவரத்தில் உள்ள ஜகதம்பா நேபாளி தர்மசாலை
ராணி ஜகதம்பா குமாரி தேவி 1959 இல் தமிழ்நாட்டின் இராமேசுவரமத்தில் தர்மசாலா என்ற நேபாள மத ஓய்வு இல்லத்தை நிறுவினார். தற்போது பராமரிப்பாளரும் அவரது குடும்பத்தினரும் தர்மசாலையை கைப்பற்றி தங்கள் தனிப்பட்ட பயன்பாட்டிற்கு ஜெகதாம்பகுமாரி தேவியின் விருப்பத்திற்கு எதிராக பயன்படுத்துகின்றனர்.
# திருவண்ணாமலை மாவட்டத்திலுள்ள கல்வி நிலையங்கள்

**திருவண்ணாமலை மாவட்டத்திலுள்ள** கல்வி நிலையங்கள் என்பது தமிழகத்தின் திருவண்ணாமலை மாவட்டத்திலுள்ள கல்வி நிலையங்களைப் பற்றியதாகும்.  

## கல்லூரிகள்
### கலை அறிவியல் கல்லூரிகள்
- கம்பன் மகளிர் கலை அறிவியல் கல்லூரி
- அறிஞர் அண்ணா அரசினர் கலைக் கல்லூரி, செய்யாறு
- சண்முகா தொழிற்சாலை கலை மற்றும் அறிவியல் கல்லூரி
- இராஜா நந்திவர்மன் கலை அறிவியல் கல்லூரி
- ஶ்ரீ அகிலாண்டேஸ்வரி மகளிர் கலை அறிவியல் கல்லூரி
- ஶ்ரீ பாரதி மகளிர் ‌கலை மற்றும் ‌அறிவியல் கல்லூரி

### ஆசிரியர் பயிற்சி கல்லூரிகள்
- மாவட்ட ஆசிரியர் கல்வி மற்றும் பயிற்சி நிறுவனம் (DIET), கீழ்பென்னாத்தூர்

## கல்வியியல் கல்லூரிகள்
- திவ்யா கல்வியியல் கல்லூரி

## பொறியியல் கல்லூரிகள்
- எஸ். கே. பி. பொறியியல் கல்லூரி
- திருவள்ளுவர் பொறியியல் மற்றும் தொழில்நுட்பக் கல்லூரி
- பல்கலைக்கழகப் பொறியியற் கல்லூரி, ஆரணி
- ஸ்ரீ ஆண்டாள் அழகர் பொறியியல் கல்லூரி
- அருணை பொறியியல் கல்லூரி
- ஆக்ஸ்போர்ட் பொறியியல் கல்லூரி
- எஸ்.கே.பி.தொழில் நுட்பக்கழகம்
- ஆதிபராசக்தி பொறியியல் கல்லூரி - கலவை
- ஸ்ரீபாலாஜி சொக்கலிங்கம் பொறியியல் கல்லூரி,ஆரணி
- கே.ஆர்.எஸ். பொறியியல் கல்லூரி,வந்தவாசி
- அண்ணாமலையார் பொறியியல் கல்லூரி ,போளூர்

## மருத்துவக் கல்லூரிகள்
- அரசினர் திருவண்ணாமலை மருத்துவக் கல்லூரி மருத்துவமனை

### பாலிடெக்னிக் கல்லூரிகள்
- செய்யாறு பாலிடெக்னிக் கல்லூரி
- திவ்யா பாலிடெக்னிக் கல்லூரி

## அரசு தொழில் பயிற்சி நிறுவனங்கள்
- அரசு தொழில் பயிற்சி மையம், திருவண்ணாமலை

## பள்ளிகள்
# லூசி உம்மன்


**லூசி உம்மன்** (**Lucy Oommen)** இந்தியாவின் கேரள மாநிலத்தைச் சேர்ந்த மகளிர் மருத்துவ நிபுணராவார் புது தில்லியிலுள்ள புனித சிடீபன் மருத்துவமனையில் இந்திய வம்சாவளியின் முதல் மருத்துவ இயக்குநராக பணி புரிந்தார். யாக்கோபு உம்மன் ஆலிசு ஆகிய சகோதரிகள் கொண்ட ஏழைக்குடும்பத்தில் பி.கே. உம்மன், கோச்சம்மா தம்பதியருக்கு மகளாக லூசி பிறந்தார். வேலூரிலுள்ள கிரித்துவ மருத்துவ கல்லூரி மற்றும் மருத்துவமனையில் லூசி மருத்துவத்தில் பட்டம் பெற்றார். பின்னர் மருத்துவர் மோரிசிடமிருந்து கண்காணிப்பாளராக பொறுப்பேற்றார்.  

## சாதனைகள்
புனித சிடீபன் நிறுவனத்தின் இயக்குநராகப் பதவி வகித்த முதல் இந்தியர் என்ற சிறப்புக்கு உரியவரானார். 1988 ஆம் ஆண்டு பணி ஓய்வு பெறும் வரை அந்தப் பதவியை வகித்தார். *தாய் மற்றும் குழந்தை பராமரிப்பில்* சிறந்து விளங்கியதற்காக புனித சிடீபன் மருத்துவமனையும் 2005 ஆம் ஆண்டில் மருத்துவர் *லூசி உம்மன் விருதை உருவாக்கி வழங்கியது* புதுதில்லியில் உள்ள பிரபல மகளிர் மருத்துவ நிபுணர் சாரதா ஜெயினுக்கு முதல் மருத்துவர் *லூசி உம்மன்* விருது வழங்கப்பட்டது. சாரதா தொடங்கிய சமூகப் பணி உட்பட மகப்பேறியல் மற்றும் மகளிர் மருத்துவத்தில் பணியாற்றியதற்காக அவருக்கு இவ்விருது வழங்கப்பட்டது. மருத்துவர் லூசி தனது கல்லூரி காலத்தின் போது அந்த ஆண்டிற்கான தங்கப் பதக்கம் வென்றார். இவரது மரணத்திற்குப் பிறகு, புனித சிடீபன் மருத்துவமனை லூசியின் பெயரை மருத்துவமனையின் ஒரு பிரிவுக்கு சூட்டியது. இப்போது அப்பிரிவு மருத்துவர் லூசி உம்மன், தாய் மற்றும் குழந்தை மருத்துவத் தொகுதி என்ற பெயரால் அழைக்கப்படுகிறது.  

## பங்களிப்புகள்
புனித சிடீபன் மருத்துவமனை 140 படுக்கைகள் கொண்ட ஒரு மகப்பேறு மருத்துவமனையிலிருந்து 450 படுக்கைகளைக் கொண்ட ஒரு பொது மருத்துவமனையாக வளர்ச்சி கண்டதற்கு லூசியின் பங்களிப்புகள் முக்கியத்துவம் பெறுகின்றன. லூசி நோயாளிகளின் நலச் சங்கம் என்ற ஒரு நிறுவனத்தையும் உருவாக்கினார். இந்நிறுவனம் நோயாளிகளுக்கு இலவசமாக ஆதரவளிக்கும் குழுவாகும்.  

உம்மன் தனது வாழ்நாள் முழுவதும் திருமணம் செய்து கொள்ளாமல் ஒரு கன்னியாகவே வாழ்ந்து முடித்தார். முதுமை காரணமாக பார்க்கென்சிசு நோயால் மார்ச் 2002 ஆம் ஆண்டு இறந்தார்.
# சூளை


**சூளை** (ஆங்கிலம்: *Choolai*), இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். இது மத்திய சென்னையில் உள்ள ஒரு வளர்ந்த குடியிருப்பு பகுதியாகும்.  

## பெயர்க் காரணம்
இந்த பகுதியில் உள்ள செங்கல் சூளைகளால், *சூளை* என்று இதற்கு பெயர் வந்தது. இங்கு "செங்கல் சூளை சாலை" (செங்கல் சூளை சாலை) என்ற பெயரில் இன்னும் ஒரு சாலை உள்ளது, இது அதன் பெயர் காரணத்தை நிரூபித்தது. இது முன்பு "*லட்சுமி நரசிம்மபுரம்*" என்று அழைக்கப்பட்டது.  

சூளையில் உள்ள நடராஜர் கோவில் சுமார் 150 ஆண்டுகளுக்கு முன்பு கட்டப்பட்டது, மேலும் இது நடராஜருக்காக கட்டப்பட்ட மிகச் சில கோவில்களில் ஒன்றாகவும் உள்ளது.  

## அமைவிடம்
இது சென்னை சென்ட்ரல் அருகே, சென்னை சென்ட்ரல் தொடருந்து நிலையத்திலிருந்து சுமார் 1 கி.மீ தொலைவில் உள்ளது.  

சென்னை எழும்பூர் தொடருந்து நிலையத்திலிருந்து 02 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 19 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 10 கிலோமீட்டர் தொலைவிலும், சூளை அமைந்துள்ளது.  

## நூற்பு மற்றும் நெசவு ஆலைகள்
சூளை, "மெட்ராஸ் யுனைடெட் ஸ்பின்னிங் & வீவிங் மில்ஸ் (சூளை மில்ஸ்)" க்கு பெயர் பெற்றது. 19 ஆம் நூற்றாண்டின் பிற்பகுதியிலும், 20 ஆம் நூற்றாண்டின் முற்பகுதியிலும், மெட்ராஸில் இரண்டு நூற்பு மற்றும் நெசவு ஆலைகள் இருந்தன - பெரம்பூரில் பி & சி, ஒரு பிரித்தானிய கம்பெனிக்குச் சொந்தமானது மற்றும் மெட்ராஸ் யுனைடெட் ஸ்பின்னிங் & நெசவு ஆலைகள் சூளையில், ஒரு முழு இந்தியருக்கு சொந்தமானது மற்றும் நிர்வகிக்கப்பட்டது. ஆனால் வேலைநிறுத்தங்கள் மற்றும் இழப்புகள் காரணமாக, இது டெல்லியின் சர்தார் இந்தர்ஜித் சிங் & சன்ஸ் விற்கப்பட்டது, பின்னர் அவர்கள் அதை பம்பாயின் M/s எட்வர்ட் டெக்ஸ்டைல்ஸ்க்கு விற்றனர். ஆனால் வரி நிலுவைத் தொகையை செலுத்தாததால், ஆலைகளை அரசு கைப்பற்றி, கட்டிடங்களை இந்திய உணவுக் கழகத்திற்கான குடோன்களாக மாற்றியது, இது சூளையில் இன்னும் உள்ளது.
# வெல்னர் மேசை

**வெல்னர் மேசை** (*Welner table*) நோயாளிகள் மற்றும் உடல் குறைபாடுள்ள மருத்துவர்கள் ஆகிய இருவருக்கும் அணுகலை எளிதாக்குவதற்காக வடிவமைக்கப்பட்ட மருத்துவ பரிசோதனை மேசையாகும்.  

மாற்றுத்திறனாளிகள் மற்றும் சிறப்புத் தேவைகளைக் கொண்டவர்கள் ஆகியோருக்கு உணர்திறன், இரக்கம் மற்றும் முழுமையான மருத்துவ நோயறிதல் பரிசோதனைகள் மூலம் சிகிச்சையளிக்க இம்மேசை உதவுகிறது.  

அமெரிக்க மகப்பேறியல்-மகளிர் மருத்துவ நிபுணர் மற்றும் ஊனமுற்றோர் உரிமை ஆர்வலரான சாந்தரா வெல்னர் இம்மேசையை வடிவமைத்தார்.  

ஊனமுற்ற பெண் நோயாளிகளுடனான வெல்னரின் பணி வெல்னர் மேசை கண்டுபிடிப்புக்கு வழிவகுத்தது, உலகளாவிய ரீதியில் அணுகக்கூடிய மருத்துவப் பரிசோதனை மேசை நிலை மற்றும் உயரத்தில் வழக்கமாக உள்ள மாற்றங்களை விட பரந்த அளவிலான சரிசெய்தல் வசதி, சக்கர நாற்காலியிலிருந்து எளிதாக இடம் மாற்றிக்கொள்ளும் வகையில் தரையில் இருந்து 20 அங்குலங்கள் (510 மிமீ) உயரத்திற்குக் கூட குறைத்துக் கொள்ளும் ஏற்பாடுகள் போன்ற வசதிகள் இம்மேசையில் உண்டு. பரிசோதனைக்காக பரந்த அளவிலான வெவ்வேறு நிலைகளை அனுமதிப்பதன் மூலம் ஊனமுற்ற மருத்துவர்களின் தேவைகளையும் இம்மேசை வழங்குகிறது.
# டேவிட் எசு. செரிதன்

**டேவிட் எசு. செரிதன்** (*David S. Sheridan*) ஒரு முறை பயன்படுத்திக் கழிக்கும் நெகிழி பெருமூச்சுக்குழல் செருகுக் குழாயை கண்டுபிடித்தவராவார். 1908 ஆம் ஆண்டு சூலை மாதம் 10 ஆம் நாள் அமெரிக்காவின் புரூக்ளின் நகரில் இவர் பிறந்தார்.  

உருசியாவிலிருந்து அமெரிக்காவில் குடியேறிய அடோல்ஃப் மற்றும் அன்னா சாகோலோஃப் ஆகியோரின் ஆறு மகன்களில் டேவிட் இரண்டாவதாகப் பிறந்தார். 1939 ஆம் ஆண்டு இவர் தனது பெயரை சாகோலோஃப் என்பதிலிருந்து செரிதனாக மாற்றினார். 8 ஆம் வகுப்பு வரை மட்டுமே இவர் பள்ளியில் படித்தார். தனது தந்தை மற்றும் சகோதரர்களுடன் சேர்ந்து கடினமான மரத் தொழிலில் வேலைக்குச் சென்றார்.  

டேவிட் செரிதன் நவீனமான ஒருமுறை மட்டும் பயன்படுத்திக் கழிக்கும் நெகிழி பெருமூச்சுக்குழல் செருகுக் குழாயை கண்டுபிடித்தார். மூச்சு பெருங்குழலுள் செருகப்படும் இக்குழாய்கள் இப்போது வழக்கமாக அறுவைச் சிகிச்சைகளில் பயன்படுத்தப்படுகின்றன செரிதனின் இக்கண்டுபிடிப்பு ஆயிரக்கணக்கான உயிர்களைக் காப்பாற்ற பயன்படுகிறது.  

செரிதன் ஐம்பதிற்கும் மேற்பட்ட மருத்துவ கருவி காப்புரிமைகளை வைத்திருந்தார். 1940 ஆம் ஆண்டுகளில் நவீன ஒருமுறை பயன்படுத்தி நீக்கும் வடிகுழாயைக் கண்டுபிடித்த பெருமைக்குரியவராகக் கருதப்படுகிறார். வாழ்நாளில் செரிதன் நான்கு வடிகுழாய் நிறுவனங்களைத் தொடங்கி விற்றார்
# திருப்பத்தூர் மாவட்ட பல்கலைக்கழகங்களும் கல்லூரிகளும்

**திருப்பத்தூர் மாவட்டத்திலுள்ள** கல்வி நிலையங்கள் என்பது தமிழகத்தின் திருப்பத்தூர் மாவட்டத்திலுள்ள கல்வி நிலையங்களைப் பற்றியதாகும்.  

## கல்லூரிகள்
### தன்னாட்சி கல்லூரிகள்
- தூய நெஞ்சக் கல்லூரி (திருப்பத்தூர்) (தன்னாட்சி)
- இசுலாமியா கல்லூரி (தன்னாட்சி) ,வாணியம்பாடி
### கலை அறிவியல் கல்லூரிகள்
- அரசு கலை மற்றும் அறிவியல் கல்லூரி, திருப்பத்தூர்
- மருதர் கேசரி ஜெயின் மகளிர் கல்லூரி, வாணியம்பாடி
- எஸ்.கே.எஸ். மகளிர் கலை அறிவியல் கல்லூரி, திருப்பத்தூர்
- ரெக்ஸ் கல்லூரி, திருப்பத்தூர்
### கல்வியியல் கல்லூரிகள்
- டாக்டர்.டேவிட் ராஜா மற்றும் டாக்டர். சந்திரலேகா கல்வியியல் கல்லூரி
- அமிர்தா கல்வியியல் கல்லூரி, திருப்பத்தூர்

### பொறியியல் கல்லூரிகள்
- பொதிகை பொறியியல் கல்லூரி, திருப்பத்தூர்
- ஸ்ரீ நந்தனம் பொறியியல் & தொழில்நுட்பக் கல்லூரி, திருப்பத்தூர்
- பிரியதர்ஷினி பொறியியல் கல்லூரி, திருப்பத்தூர்

### பாலிடெக்னிக் கல்லூரிகள்
- ஜி.பி.பாலிடெக்னிக் கல்லூரி, திருப்பத்தூர்
- பெருந்தலைவர் கே காமராஜர் பாலிடெக்னிக் கல்லூரி, திருப்பத்தூர்
### மருந்தியல் கல்லூரிகள்
- ஜிபி மருந்தியல் கல்லூரிகள்
## அரபு கல்லூரிகள்
- ஜாமியா தாருஸ்ஸலாம் அரபுக்கல்லூரி, உமராபாத்
- மசுகருல் உலூம் கல்லூரி ,ஆம்பூர்

## பள்ளிகள்